On va venir al món Villaroya?
Les compareixences de premsa del govern espanyol són cada dia més indignants. En la d'ahir el protagonisme va ser del cap de l'estat major de la defensa, Miguel Ángel Villarroya. En aquella hora a Madrid ja moria per la Covid-19 una persona cada quinze minuts i, mentrestant, la compareixença de premsa oficial del govern espanyol, en compte d'ocupar-se del gravíssim problema sanitari que vivim, va esdevenir una apologia del militarisme, completament fora de lloc. Villaroya és un català nascut al Montsià que mentre Franco agonitzava va decidir d'incorporar-se a l'exèrcit espanyol, concretament a l'acadèmia de l'aire. Una decisió que explica quina mena de persona és, especialment davant tots els qui encara podem recordar l'ambient que es vivia aquells anys i la imatge i la realitat d'aquell exèrcit. Amb els anys aquest general ha anat escalant fins que ara fa dos mesos el govern socialista el nomenà màxim responsable militar.
al Montsià